и мл҃твами безсѣ́меннѡ ро́ждшія тя̀, пречс̑тыя и приснодв҃ы мр҃і́и мт҃ре твоея̀, єди́ныя непосты́дныя наде́жды и предста́тельства и сп҃се́нія моегѡ̀, сподо́би мя̀ неѡсужде́ннѡ причасти́тися пречс̑тыхъ, безсме́ртныхъ, животворя́щихъ, и стра́шныхъ твои́хъ та́инствъ, во ѡставле́ніе грѣхѡ́въ и въ жи́знь вѣ́чную: во ѡсщ҃е́ніе, и просвѣще́ніе, крѣ́пость, исцѣле́ніе, и здра́віе души́ же и тѣ́ла, и въ потребле́ніе и всесоверше́нное погубле́ніе лука́выхъ мои́хъ помыслѡ́въ, и помышле́ній, и предпрія́тій, и нощны́хъ мечта́ній, те́мныхъ и лука́выхъ духѡ́въ: я́кѡ твоѐ є́сть црс̑тво, и си́ла, и сла́ва, и че́сть и поклоне́ніе, со ѻц҃е́мъ и ст҃ы́мъ твои́мъ дх҃омъ, ны́нѣ и при́снѡ, и во вѣ́ки вѣкѡ́въ, ами́нь